Sign in / Join .st0{fill:#34437F}.st1{fill:#878787} Thursday, September 2, 2021 ikteb hawn… Fittex Malta fuq quddiem fl-aġenda tal-Papa Minn talk.mt September 1, 2021 50 talk.mt Il-Papa Franġisku ħabbar li l-ewwel fil-programm taż-żjarat tiegħu fl-Ewropa hemm is-Slovakkja mbagħad Ċipru, il-Greċja u Malta. "Jiena ridt nieħu dik l-għażla. L-ewwel lejn il-pajjiżi ż-żgħar," iddikjara l-Papa f'intervista li kellu ma' ġurnalist Spanjol u li kienet ippubblikata fis-sit tal-Vatikan. Il-Papa Franġisku kellu jżur Malta f'Mejju tal-2020, iżda din kellha tiġi posposta minħabba l-pandemija tal-Covid-19. Minkejja li kien hemm rapporti fuq il-mezzi tax-xandir li qalu l-Papa se jżur Malta f'Diċembru li ġej, id-data għadha mhix deċiża. Mistoqsi mill-ġurnalisti dwar iż-żjara tal-Papa fostna, il-President ta' Malta Dr George Vella kkonferma li hemm kuntatti bejn l-awtoritajiet Maltin, dawk Ekkleżjastiċi u s-Santa Sede b'rabta ma' din iż-żjara. "Hemm kuntatti bejn il-partijiet. Li nafu żgur huwa li l-Papa għadu interessat ħafna li jagħmel iż-żjara," qal il-President. Huwa tenna li "dawn huma affarijiet li jsiru bejn iż-żewġ naħat u meta jkun hemm id-dati maqbula, wieħed iħabbarhom. Aħna dejjem bqajna nistennew li ż-żjara tal-Papa sseħħ." Artiklu preċedenti 76 każ ġdid minn fost aktar minn 4,000 ttestjati Artiklu li jmiss Real Madrid jikkonfermaw l-akkwist ta' Eduardo Camavinga